Son, see en stres vir Desember | Netwerk24
Die raad van Krieket Suid-Afrika het sy uitvoerende hoof, Thabang Moroe geskors.
Die voormalige Wallaby-ster Quade Cooper sê hy wil rugbyliga speel saam met sy goeie vriend Sonny Bill Williams voordat die duo uittree.
Aandeelhouers se aikôna vir EOH-base se hoë lone
SAL-oues ook deur sakeredding geraak
Selfs Transnet-pensioenarisse word geraak deur die Suid-Afrikaanse Lugdiens (SAL) se sakereddingsproses.
Twee SA’ners maak dokkie-debuut op Sundance
Die rolprentmaker en joernalis Richard Poplak en Diana Neille is die eerste Suid-Afrikaanse regisseurs wat vir die World Cinema-kompetisie vir dokumentêre rolprente op Sundance-rolprentfees in Amerika aanvaar is.
Son, see en stres vir Desember
Deur Elani Nell, Universiteit van Pretoria 02 Desember 2019 16:27
Desember-vakansie, son, see, sand en stres . . . Nee wag, kom ons probeer weer. Son, see, sand, slaap, sandkastele en stres. Oukei, iewers is duidelik iets fout.
Miskien het Desember te vinnig gekom, of miskien het die jaar net te vinnig gegaan. Maar wat dit ook al was – dit was vinnig en stresvol. Die jaar is basies verby, maar die stres bly.
Om tot by tien te tel en diep asem te haal help eenvoudig nie, want die realiteit skop in. Ek moet in 2020 inval, blindelings en sonder enige idee wat die toekoms inhou. Ek haal diep asem, maar dit werk nie.
Daar is baie in my bootjie
As ek nog een mens in die dorp raakloop wat vir my vra “en wat gaan jy volgende jaar doen?” gaan ek sowaar 27 kg se doughnuts opvreet en in ’n klein bondeltjie in die hoek van my kamer opkrul en huil. Want ek weet nie. Die ergste is die oordeel in mense se oë as jy antwoord: “Ek weet nie.”
Maar jammer, Tannie en Oom, ek weet regtig nie.
LEES OOK: Kan 'n graad nie maar met 'n werk kom nie?
Basies is ek ’n ongeslypte diamant, of seker nog ’n stuk steenkool wat wag vir die proses om te begin – dis nou as ek nie voor die tyd uitgegrou en -gebrand word nie. Ek weet ek sit nie alleen in my stres-boot vol onsekerheid nie, want die bootjie raak maar redelik vol as ek met mede- gegradueerde klasmaats praat, en die see raak al hoe meer onstuimig.
Ek reken ons is ongeslypte diamante. Laat my toe om te verduidelik. Ons het kennis opgedoen oor drie, vier of vyf jaar (ses of sewe).
Ons het hard gewerk om hier te kom en om ’n stukkie papier te kan wys wat dit bewys. En nou? Wel, nou het ons nie genoeg ondervinding nie en almal is te bang om ons aan te stel want hulle weet nie wat ons kan en nie kan doen nie.
Maar darem is ek nie alleen nie, want daar is nog duisende ander nes ek, op ander bote, nes myne.
Ons kort net almal iewers ’n kansvatter wat ’n ongeslypte diamant sal slyp en ’n begeerte, ’n bate, ’n aanwins sal maak – eerder as om ons te beskou as ’n las, irritasie of charity case.
My hart klop ’n snaakse ritme as ek dink aan hoe ek my pot aan die kook gaan hou. Want soos dinge nou lyk, gaan ek vir ’n rukkie maar van two-minute noodles leef. Maar darem is ek nie alleen nie, want daar is nog duisende ander nes ek, op ander bote, nes myne.
“Goeienaand, dames en here, en welkom by die weervoorspelling vir Desember. Dit is warm in die son en koel in die skadu. Daar sal plek-plek wolke wees en plek-plek baie son. Ons verwag ook ’n stresgolf wat veral diegene sal tackle wat klaar maak met hul studies en nog nie werk het nie. Maar dis nie al nie, ons verwag nog ’n golf, warmer as vuur, en die beheersentrum het dit geïdentifiseer as ’n Ondervindinglose Golf. Hierdie golf gaan veral studente tref, en plek-plek ook neerval op gegradueerdes. Hou hulle maar styf vas en gee hulle genoeg water – hulle gaan nie ’n goeie Desember hê nie.”
Desember-vakansie. Son, see, sand, stres, stres, stres.
Elani Nell (21) studeer inligtingsontwerp aan die Universiteit van Pretoria. Sy kom oorspronklik van Middelburg in Mpumalanga.
Menings is rubriekskrywers se eie en weerspieël nie noodwendig dié van Netwerk24 of die Noordwes-Universiteit nie.
’n Boek in die hand hou die brein aan die brand